《和梁大尹吴川道中望琼山》
明代·陈繗

云开远见海中山，万里归程一水难。雨脚渐随车辙至，风声遥递棹歌喧。

甘棠树老还当茇，桃李花开正满门。多少儿童骑竹马，拦街争迓旧郎君。

作者简介：陈繗，琼山人。明孝宗弘治六年（一四九三年）进士，翰林院检讨。有《唾馀集》。事见清道光《广东通志》卷六八。陈繗诗，以民国二十四年海南书局印《海南丛书》第五集《唾馀集》为底本。